yám aśvínā́ námucer ā́surā́d adhī́ty aśvínau hy ètáṃ námucer adhyā́haratā́ṁ sárasvaty ásunod indriyā́yéti sárasvatī hy ètám ásunod indriyā́yemáṃ táṁ śukráṃ mádhumantam índum íti śukró vā́ eṣá mádhumā́n índur yát sómaḥ sómaṁ rā́jā́nam ihá bhakṣayā́mī́ti sóma evā̀sya rā́jā́ bhakṣitó bhavati dákṣiṇe 'gnaú surā́grahā́n juhvati pā́pmánaivaìnaṃ tád vyā́vartayanti